30x30

**РЕКЛА МИ ЈЕ: ЛЕПОТА, СТВАРАЈ, ЧИНИ ДОБРО**

Културни Центар Зрењанинa и аутор пројекта мр Милутин Мићић расписују ликовни конкурс 30 X 30.

Услови конкурса:

Аутори могу да конкуришуса **једним радом**. Радови могу да буду дводимензионални и тродимензионални у свим техникама и дисциплинама. Једино ограничење је да дводимензионални радови морају бити формата 30 са 30 сантиметара. Код тродимензионалних радова једна димензија треба да буде 30 сантиметара, а остале две не смеју да буду веће од 30 сантиметара.

Уз радове послати и један репрезентатитни каталог(ако га аутори имају).

Поред слободних решења, ове године нудимо ауторима и могућност да промишљају на задату тему-задатак:

**РЕКЛА МИ ЈЕ: ЛЕПОТА, СТВАРАЈ, ЧИНИ ДОБРО**

Да ли су створени услови у којима живимо да можемо у фер односима са другима да покажемо своју моћ(интелектуалну, креативну и професиналну)?

Како ти је кад видиш да свет није заснован на лепоти, истини и доброти ? И кад ствара различите видове скривене диктатуре?Шта можеш да предузмеш кад се моћ шири у све сфере људског живота: културни, уметнички и лични породични живот?

 Плаши ли те ширење бездушног празног простора? Где смо, где су људи? Можемо ли, умемо ли да створимо услове да стварамо лепоту,доброту и праведност? Умемо ли да се покренемо и створимо свет слободних и срећних људи? Зашто су тако снажно присутни послушност, страх и дисциплина?

Ово проблемско промишљање отвара све аспекте нашег односа према стварности, како локално тако и глобално.

Аутори ова питање могу да отворе на свој начин и кроз свој ликовни став га одреде.

Конкурс је отворен за све професионалне ликовне уметнике на територији Републике Србије и за све уметнике широм света.

Молимо вас да сви радови (осим оних који су рађени на папиру и скулптуре) буду опремљени да могу да се окаче на зид.

Радови ће бити жирирани.

Доделиће се три награде.

Прва награда: самостална изложба у малом салону Народног музеја Зрењанин

Друга награда: самостална изложба у изложбеним салону Културног центра Зрењанина

Трећа награда: књига „Ликовна критика“ Тодора Манојловића

Конкурс је отворен до 10. новембра 2023. год.

Изложба ће бити отворена у децембру 2023. год. у Културном центру Зрењанина

Радови са ликовног салона 30х30 ће током 2024. год. бити изложени у Београду у Кући Ђуре Јакшића, у Галерији савремене уметности Културног центра Панчево, у Музеју Срема у Сремској Митровици, у и Галерији Трибина младих Културног центра Новог Сада.

Радове слати на адресу:

Културни центарЗрењанина

Народне омладине 1

23000 Зрењанин

Телефон: 023/535482, 064/8116994 (Владимир Ђурић)

Препоручујемо да радове шаљете Пост експресом.

**Уколико у једној пошиљци има радова више аутора то мора бити назначено на пошиљци.**

Радови ће бити враћени Пост експрес-ом о трошку аутора.Организатори не преузимају одговорност за штету насталу приликом транспорта.

Срдачан поздрав,

директор Културног центра Зрењанина Горан Маринковић и

аутор пројекта мр Милутин Мићић